આ વર્ષે સરદારની જયંતિ વધુ વિશેષ છે. 130 કરોડ ભારતીયોના આશીર્વાદથી આજે ‘સ્ટેચ્યુ ઓફ યુનિટી' નું ઉદઘાટન કરવામાં આવી રહ્યુ છે. નર્મદાના તટ પર સ્થિત ‘સ્ટેચ્યુ ઓફ યુનિટી' દુનિયાની સૌથી ઉંચી પ્રતિમાઓમાંથી એક છે. ધરતીપુત્ર સરદાર પટેલ આપણુ શીશ ગર્વથી ઉંચુ કરવા સાથે આપણને દ્રઢતા પ્રદાન કરશે, આપણુ માર્ગદર્શન કરશે અને આપણે પ્રેરણા આપતા રહેશે. હું 31 ઓક્ટોબર, 2013ના એ દિવસને યાદ કરુ છુ, જ્યારે અમે આ મહત્વાકાંક્ષી પરિયોજનાનો આધારસ્તંભ મૂક્યો હતો. રેકોર્ડ સમયમાં આટલી મોટી એક પરિયોજના તૈયાર થઈ ગઈ અને પ્રત્યેક ભારતીયને આના માટે ગૌરવ હોવો જોઈએ. હું આપ સૌને આગ્રહ કરુ છુ કે આવનારા સમયમાં ‘સ્ટેચ્યુ ઓફ યુનિટી' ને જોવા માટે આવો. ‘સ્ટેચ્યુ ઓફ યુનિટી' હ્રદયની એકતા અને આપણી માતૃભૂમિની એકજૂટતાનું પ્રતીક છે. તે યાદ અપાવે છે કે છૂટાછવાયા કદાચ આપણે સામનો નહિ કરી શકીએ. એકજૂટ થઈને આપણે દુનિયાનો સામનો કરી શકીએ છીએ અને વિકાસ તથા ગૌરવની નવી ઉંચાઈઓ સ્પર્શી શકીએ છીએ.